股市

全名叫股票市場，係指股票嘅買家同賣家嘅總和。

基本諗頭

股票市場源自啲人買賣股票：喺一個有咁上下健康嘅經濟體當中，啲人應該會想做生產，滿足啲人嘅慾望；不過要搞生意做生產，好多時都要使好多錢－生產者要買物資用嚟做生產，又要請人幫手做嘢... 呀噉；喺廿一世紀初嘅世界，有志創業嘅人可以同自己嘅公司做招股上市，即係向股市嘅投資者公開噉賣自己間公司嘅股票；揸住啲股票嘅人算係間公司嘅擁有者，間公司賺到錢佢哋可以有份分，所以成件事對買賣雙方嚟講都可以好著數－
對賣家嚟講，賣到自己啲股票，佢就可以籌集到資金做生意；
對買家嚟講，買到「第時價值會勁升」嘅公司嘅股票，佢將來就有可能會賺到好多錢；
而响廿一世紀初嘅世界，股市仲會涉及埋好多買家同賣家以外嘅人，包括咗－
股市會涉及理財計劃師等嘅工作人員，呢啲人員會向買賣雙方提供好多服務，簡單例子有「提供有關股價同市場趨勢嘅資訊」；
政府人員又會介入股市嘅事務－由政府嘅角度睇，一個經濟體要增長，就需要啲人有返咁上下意慾做投資，啲人買股票等嘅金融產品，啲企業就能夠攞到資金嚟擴充業務，達致「開創工作機會」等嘅效果；因此，政府有強烈誘因想調節股市入面發生緊乜事，會定立同實行法律，嚴懲「報假消息嚟引投資者買某隻股」嘅人。
喺廿一世紀初嘅世界，股票係最受歡迎嘅投資方式之一：有報告指，買賣股票係成為百萬富翁其中一種最常見嘅方法；好多人都會揸住啲股票，等自己嘅儲蓄可以越轆越大，而市面上仲有 apps 專門設計嚟畀人買賣股票，提供埋「畀人用虛擬嘅錢練習買賣」等嘅功能。响 2020 年尾，全球公開噉畀人買賣嘅證券嘅市值，據估計有成大約 93.7 T 美金－當中 1 T = 1012－咁多。

參與者

投資者

種類

債券市場
Forex

攷

拎

What Is the Stock Market, What Does It Do, and How Does It Work?. Investopedia.